# Graça Samo

Graça Samo (Moçambic, 1968), és una activista moçambiquesa pels drets de les dones. Lluita contra la violència masclista, posant èmfasi en les qüestions socioeconòmiques i sobretot en la pobresa.

## Trajectòria

Samo nasqué a Moçambic el 1968 i viu a Maputo. Va estudiar Administració d'empreses a Moçambic i després se n'anà al Brasil per a estudiar Gènere i desenvolupament. Feu un postgrau en Administració d'empreses i un màster en Educació per a la Sostenibilitat, i obtingué un segon diploma en Desenvolupament regional i Estudis de gènere.
Samo ha treballat en diferents països, com ara Angola, Brasil i Moçambic. Entre el 2004 i el 2009, fou professora del Departament de Gestió, Ciència i Tecnologia del Politècnic de Moçambic.

## Activisme

Samo començà a ser activista en la dècada dels 1980 en l'àrea humanitària, a Angola, Moçambic i Brasil.
Entre 2004 i 2014, fou directora executiva del Fòrum Dona, una xarxa d'organitzacions i associacions de dones, institucions i donants que treballen pels drets de les dones i la igualtat de sexes a Moçambic. Fou responsable de la creació d'una llei contra la violència "domèstica" aprovada pel parlament moçambiqués i col·laborà en la redacció del nou codi penal moçambiqués.
El 2009, la seleccionaren per al Projecte de Cooperació Tècnica entre la CPLP i la FAO per a assessorar el Comité Nacional de Moçambic en l'elaboració del Quadre de Demandes i Propostes, amb vista a la creació d'un Programa Regional de Cooperació entre els països de la CPLP per la lluita contra la desertització i la sostenibilitat planetària.
El 2013 fou coordinadora del Secretariat Internacional de la Marxa Mundial de les Dones (MMM), un moviment global de solidaritat per a l'erradicació de la pobresa i de la violència masclista. Com a coordinadora de la MMM concretà aquestes activitats:
* El 2017 participà en la trobada anual del Comité Coordinador Moçambic - Alemanya (KKM), en què va parlar sobre el matrimoni infantil.
* El 2019 participà en el Seminari Internacional Resistència i Construcció de Moviment: confrontant el neoliberalisme des de l'economia feminista i el bé comú, organitzat per la Marxa Mundial de les Dones, que tingué com a tema central: enfrontaments contra el capitalisme racista i patriarcal: visions i estratègies de disputa per a canviar el model de reproducció i consum.
* El 2020 formà part del comité d'organització de la Conferència Mundial de les Dones.
* També el 2020 participà en el debat sobre "Poblacions i desenvolupament", amb el tema “Població negra i la COVID-19”, organitzat pel Fons de Població de les Nacions Unides (UNFPA) i per l'Associació Brasilera d'Estudis Poblacionals (ABEP).
* Com a coordinadora de la MMM a Moçambic, forma part del moviment feminista dels PALOP.
Es troba en el Consell Consultor de la Societat Civil de l'ONU, en el Consell Nacional per al Progrés de les Dones i del Cos Docent de la Universitat Politècnica de Moçambic, en el departament de Gestió, Ciència i Tecnologia.

## Obra

El 2006 publicà un estudi sobre creixement econòmic a Moçambic per al Departament Internacional de Desenvolupament.
El 2007 fou una de les autores del document sobre violència sexista de Moçambic per a UNIFEM (Fons de Desenvolupament per a les Dones de les Nacions Unides).

## Referències

* 1 2 3 «Graça Samo (1968, Cocoene, Mozambike)». Argia. [Consulta: 7 setembre 2020].
* ↑ «Graça Samo Oral History Audio Files | Women's Learning Partnership». learningpartnership.org. Arxivat de l'original el 2021-06-27. [Consulta: 7 setembre 2020].
* 1 2 3 «1st Bonn Conference on International Development Policy 2007 -». www.bonn-conference.nrw.de. [Consulta: 7 setembre 2020].
* ↑ «Maria Da Graça Samo - Mozambique - Association québécoise des organismes de coopération internationale (AQOCI)» (en francès). www.aqoci.qc.ca. [Consulta: 7 setembre 2020].
* 1 2 «Graça Samo (1968, Cocoene, Mozambike)». Argia. [Consulta: 7 setembre 2020].
* 1 2 3 4 «Graça Samo (1968, Cocoene, Mozambike)». Argia. [Consulta: 7 setembre 2020].
* ↑ «Feminista espanhola expulsa de Moçambique por participar numa manifestação» (en portugués). VOA. [Consulta: 7 setembre 2020].
* ↑ RDP-África, RTP, Rádio e Televisão de Portugal-. «Dia da mulher moçambicana celebra-se hoje - Noticias Africa - RDP África» (en portugués). www.rtp.pt. [Consulta: 7 setembre 2020].
* ↑ «Novo Código Penal moçambicano legaliza o aborto» (en portugués). RFI, 19-12-2014. [Consulta: 7 setembre 2020].
* ↑ «CPLPUNCCD: Notícias». www.fao.org. [Consulta: 7 setembre 2020].
* ↑ «Graça Samo (1968, Cocoene, Mozambike)». Argia. [Consulta: 7 setembre 2020].
* ↑ «Femmes dans les rues : lancement de la 5e Action Internationale de la Marche mondiale des femmes (MMF)» (en francès). CDÉACF, 18-06-2020. [Consulta: 7 setembre 2020].
* ↑ «Organizing Committee – MM2020» (en anglés). [Consulta: 7 setembre 2020].
* 1 2 «Luta por direitos da mulher nos PALOP | Agora Portal». agora-parl.org. Arxivat de l'original el 21 d'octubre de 2020. [Consulta: 7 setembre 2020].
* ↑ Welle (www.dw.com), Deutsche. «Moçambique: Fim de casamentos precoces começa com foco no meio rural | DW | 27.10.2017». DW.COM. [Consulta: 7 setembre 2020].
* ↑ «Seminário feminista discute enfrentamentos ao capitalismo racista e patriarcal» (en portugués). Jornalistas Livres, 18-06-2019. [Consulta: 7 setembre 2020].
* ↑ «Organizing Committee – MM2020» (en anglés). [Consulta: 7 setembre 2020].
* ↑ «Especialistas discutem impactos da COVID-19 sobre a população negra no Brasil» (en portugués). ONU Brasil, 02-06-2020. [Consulta: 7 setembre 2020].
* ↑ «'Até a recuperação de pacientes negros em enfermarias é menor que a dos brancos', afirma professor» (en portugués). G1. [Consulta: 7 setembre 2020].
* ↑ «Maria da Graça Samo | Women's Learning Partnership». learningpartnership.org. [Consulta: 7 setembre 2020].
* ↑ «Femmes dans les rues : lancement de la 5e Action Internationale de la Marche mondiale des femmes (MMF)» (en francès). CDÉACF, 18-06-2020. [Consulta: 7 setembre 2020].
* ↑ «Making Trade Work for Women. The Likely Impact of the Economic Partnership Agreements on Women's Rights and Gender Equality. Sugar Sector in Mozambique.» (en anglés). GOV.UK. [Consulta: 7 setembre 2020].
* ↑ «Violência contra Mulheres em Moçambique».

## Enllaços externs

* Diàleg amb Graça Samo.
* Entrevista amb Graça Samo, pròxima coordinadora del Secretariat Internacional de la MMM.
* Entrevista a Graça Samo, del Documental Woman